Врз основа на член 41-а алинеја 4 од Законот за заштита на личните податоци (“Службен весник на Република Македонија” бр.7/05, 103/08, 124/10 и 43/14), а во врска со член 10 став 2 алинеја 6 од Правилникот за техничките и организациските мерки за обезбедување тајност и заштита на обработката на личните податоци (“Службен весник на Република Македонија” бр.38/09 и 158/10), донесен од Директорот на дирекцијата за заштита на личните податоци, Управниот одбор на (назив на здружението) на ден (дата) донесе

**П Р А В И Л Н И К**

**за начинот на уништување документи, како и за начинот на уништување, бришење и чистење на медиумите**

**Член 1**

Со овој Правилник се пропишува начинот на уништување документи, како и за начинот на уништување, бришење и чистење медиуми што се користат за обработување лични податоци од страна на (назив на здружението).

 **Член 2**

Документите кои содржат лични податоци по истекот на определениот рок за нивно чување се уништуваат од комисијата определена од Управниот одбор на (назив на здружението).

Документите од став 1 на овој член се уништуваат со уред за ситнење (шредер) при што истите повторно не можат да бидат употребливи, за што комисијата составува записник кој што го доставува до Управниот одбор на (назив на здружението).

Во записникот задолжително се наведуваат сите податоци за целосна идентификација на документите што се уништуваат како и категориите лични податоци содржани во истите.

Одредбите од овој член се применуваат и при уништување копии или умножени документи.

**Член 3**

По пренесувањето на личните податоци од медиумот или по истекот на определениот рок за чување, медиумот се уништува, се брише или пак се чисти од личните податоци кои се снимени на него.

Уништувањето на медиумот се врши со механичко разделување на неговите составни делови, при што истиот повторно да не може да биде употреблив.

Бришењето или чистењето на медиумот се врши на начин што оневозможува понатамошно обновување на снимените лични податоци.

За случаите од ставовите 1 и 3 на овој член се составува записник, кој ги содржи сите податоци за целосна идентификација на медиумот, како и за категориите лични податоци снимени на истиот.

**Член 4**

Овој правилник стапува на сила и ќе се применува од денот на неговото донесување и одобрување од страна на државниот орган надлежен за заштита на личните податоци.

За УПРАВЕН ОДБОР НА (назив на здружението)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Претседател